དཔེ་སྟོན་སློབ་གྲྭ་དེ་གས་ཟུར་ཞིག་ཏུ་ལྕགས་སྒོ་བསྒར་ཏེ་སྔར་བཞིན་གནས་དགོས་བྱུང་།དེའི་ནང་འཛིན་རིམ་བརྒྱད་པ་མན་གྱི་ཕྲུ་གུ་ལས་མེད་ཅིང་།ཕྲུ་གུ་དེ་ཚོ་སྤྱན་གཟིགས་ཁང་གི་དོམ་ཕྲུག་འདྲ་པོ་ཡོད།ཁོང་ཚོས་ཐང་ཆུང་ཆུང་ཞིག་གི་ཐོག་དུས་གཅིག་ཏུ་རྐང་རྩེད་པོ་ལོ་དང་།ལག་རྩེད་པོ་ལོ།དབྱུག་རྩེད་པོ་ལོ།ཐག་མཆོངས་སོགས་རྩེ་གི་ཡོད་པས།ལྕགས་སྒོའི་ཕྱི་ལོགས་ནས་བལྟས་ན།སྤྱན་གཟིགས་ཁང་གི་དོམ་ཕྲུག་གིས་འཁྲབ་སྟོན་བྱེད་ཀྱི་ཡོད་པ་འདྲ་པོ་ཡོད།ཡིན་ནའང་ཁོང་ཚོ་དོམ་ཕྲུག་དངོས་གནས་མ་རེད།དོམ་ཕྲུག་གིས་བོད་སྐད་ཤེས་ཀྱི་མེད།ཡིན་ནའང་ཁོང་ཚོས་བོད་སྐད་ཤེས་ཀྱི་ཡོད།